Es celebra la Presentació i Exaltació de les Falleres Majors d'Alaquàs de l'any 2004
17/11/2003 14:44:00

# Es celebra la Presentació i Exaltació de les Falleres Majors d'Alaquàs de l'any 2004

*   17/11/2003 14:44:00
*   [Imprimir](#)
*   Compartir
*    https://www.alaquas.org/documento.asp?id\_do=8902

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8902%2F0&title=Ajuntament%20d%27Alaqu%C3%A0s.%20Premsa.Es%20celebra%20la%20Presentaci%C3%B3%20i%20Exaltaci%C3%B3%20de%20les%20Falleres%20Majors%20d%27Alaqu%C3%A0s%20de%20l%27any%202004)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8902/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8902/8902_Form_4.jpg)](https://www.alaquas.org/ficheros/documentos/2003/2/8902/8902_Form_10.jpg "<a href='https://www.alaquas.org/ficheros/documentos/2003/2/8902/8902_Form_10.jpg' target=_blank><i class='fa fa-external-link' aria-hidden='true'></i>.Es celebra la Presentació i Exaltació de les Falleres Majors d'Alaquàs de l'any 2004</a>")

El mantenidor de l'acte va ser Josep Pons, veí d'Alaquàs i ex component de Junta Local Fallera d'Alaquàs

Alaquàs ha donat a conéixer en societat les Falleres Majors d'Alaquàs per a l'any 2004. Xelo Blanch i Estíbaliz Belinchón van ser presentades el passat dissabte 15 de novembre de 2003 en un acte oficial en què es va congregar tot el món faller de la ciutat i d'altres localitats de la Comunitat Valenciana. Comença així el regnat de les màximes representacions falleres a la ciutat així com també el nou exercici faller 2003-2004.

L'acte, que es va celebrar a les 20 hores de la vesprada a l'Auditori d'Alaquàs, va començar amb la presentació del nou estendard de Junta Local Fallera, que s'ha realitzat enguany amb motiu del XX aniversari del col·lectiu faller. Després es va procedir a la Presentació de les Corts d'Honor de Junta Local Fallera.

La Cort d'Honor Infantil està formada enguany per cinc xiquetes d'Alaquàs: Elena Ballesteros, Mª del Rocío García, Mónica Sáez, Elena Biot i MªAsunción Sáiz. D'altra banda, set senyoretes formen enguany la Cort d'Honor Major: Carolina Jara, Llanos Manzano, Sarai Giménez, Noelia Núñez, MªLuisa Sevilla, María Atienza i Amparo Moratalla.

Una vegada totes les components de les Corts d'Honor van ocupar els seus llocs, es van nomenar les Falleres Majors d'Alaquàs per al 2004: Xelo Blanch i Estíbaliz Belinchón, que van estar acompanyades de l'Alcalde d'Alaquàs, Jorge Alarte i la Regidora de Festes, Isabel Mondéjar. En eixe moment, va ser l'Alcalde d'Alaquàs qui va imposar a Xelo i Estíbaliz les bandes que les acredita com a Falleres Majors d'Alaquàs del 2004. Jorge Alarte va obsequiar també les falleres amb la insígnia que porta l'escut de la ciutat i que es coneix com la Joia d'Alaquàs.  
   
Després d'aquesta primera part de Presentació, es va realitzar l'Exaltació, a càrrec de Josep Pons, veí d'Alaquàs i excomponent de Junta Local Fallera. El jove va oferir una poesia a totes les components de les Corts d'Honor, però, molt especialment a les Falleres Majors Infantils, tot i destacant els aspectes més característics de la seua personalitat.

Després del mantenidor, va començar la part de les felicitacions i lliurament de regals. El primer en felicitar les Falleres Majors va ser l'Ajuntament d'Alaquàs. L'Alcalde d'Alaquàs i la Regidora de Festes van oferir un ram de flors a les màximes representants de la festa fallera a Alaquàs. Jorge Alarte va voler felicitar-les en públic i els va oferir un regal en forma de paraula. Va ser una poesia de Mario Benedetti amb què va desitjar a les falleres un regnat molt feliç.

Després de l'Alcalde d'Alaquàs, totes les comissions falleres d'Alaquàs van felicitar també Xelo i Estíbaliz i les van obsequiar amb un ram de flors. A continuació, i per finalitzar l'acte, van ser les Juntes Locals d'Albal, Aldaia, Algemesí, Alzira, Benaguasil, Benetússer, Bunyol, Massanassa, Picanya, Picassent, Silla, Torrent, Torís i la Vall d'Uixó, les que van felicitar les Falleres Majors d'Alaquàs del 2004.